અમે અહીં તે કહેવાતા ખલીફાઓના તરફેણદારો દ્વારા રજુ કરવામાં આવતી દલીલો વિશે વાત નથી કરવા ઈચ્છતા. અમીરુલ મોઅમેનીન અલી ઈબ્ને અબી તાલિબ (અ.સ.)ની અસંખ્ય ફઝીલતોમાંથી ફકત એક ફઝીલત ઉપર પ્રકાશ નાંખવા ઈચ્છીએ છીએ. તે એ કે આપ(અ.સ.)ની ખાનએ કાબામાં વિલાદત, જે કહેવાતા ખલીફાઓની કહેવાતી ફઝીલતોને સાફ કરી દેવા માટે પૂરતી છે એવીજ રીતે જેવી રીતે અલ્લાહ (ત.વ.ત.)એ હઝરત હુદ (અ.સ.)ની ઉમ્મતમાંથી ઝાલીમોને હટાવવા અઝાબનો પવન મોકલ્યો.